google/wiki40b huggingface dataset:
Giovanni Bellini

Bakgrunn

I yngre år gikk Bellini i lære blant andre hos svogeren Andrea Mantegna i Padova, en maler som påvirket hans arbeider i tidlige år.

Maler og læremester

En stor del av hans malerier var andaktsbilder som Madonna med barn. Forebildene for madonnabildene hans var greske og bysantinske ikoner, som var utbredte i Venezia. Giovanni Bellini brøt med det stereotype i disse, bildene hans utstråler de sterke følelser mellom mor og barn. Pietà og Sacra Conversazione utgir to høydepunkter blant andaktsbildene. Han malte også allegorier og andre religiøse motiver.
Giovanni Bellini malte også portretter, da særlig mot slutten av 1400-tallet. Berømt er han også for å la landskapet danne bakgrunnen i sine bilder, med den grønnlig-gylne fargen som var slik en grunnleggende del av venetiansk malerkunst. Istedenfor de skarpe tegningene i tidlig renessansekunst, skapte han, særlig i sine senere verker, en pittoresk mykhet med varme og lysende farger.
Tronende Madonna (1488) i kirken Santa Maria Gloriosa dei Frari i Venezia er et av Bellinis hovrdverker. Triptykonet viser madonnaen med de fire evangelister, et motiv som Albrecht Dürer brukte som modell for sitt maleri De fire apostler.
I 1505 kom den tyske maleren Dürer på besøk til Venezia, og han skal ha rapportert at «han er meget gammel men fortsatt den beste maleren av dem alle.»
Bellini hadde hange lærlinger hos seg. To av de mest fremstående var Giorgione og Tizian. Den sistnevnte skulle komme til å bli en av hans fremste konkurrenter, men det var likevel gjennom disse to elever at han lyktes å sette sitt personlige preg på den europeiske malerkunstens utvikling. Til hans elever hørte også Niccolo Rondinelli, som selv ble læremester for blant andre brødrene Bernhardino Zaganelli og Francesco Zaganelli.
Dashbordkamera

Et dashbordkamera, eller et frontrutekamera, er en spesialisert kamerainnretning som kan installeres på et kjøretøys dashbord for å filme ut frontruta, ut bakruta, og/eller det som foregår i kabinen (taxicam). Et dashbordkamera benyttes til å dokumentere det visuelle under kjøreturen og eventuelle hendelser.
Opptaket kan være til hjelp for politiet for å oppklare trafikkulykker, og det kan også gi viktige bevis i trafikksaker.
Kameraene kan enten kobles til bilens sigarettenneruttak eller kobles til en konstantstrøm med eget ledningsnett. Dashbordkameraene kan i enkelte tilfeller også være til hinder for utsikten, trekke oppmerksomheten fra kjøringen og bidra til å skape trafikkfarlige situasjoner.
Datatilsynet definerer ikke dashbordkamera som et fastmontert kamera, og regelverket mot kameraovervåkning gjelder ikke når det benyttes av privatpersoner, mens publisering av materialet kan være ulovlig hvis ikke samtykke fra gjenkjenbare personer er gitt.
EU-landene Portugal og Østerrike har innført forbud mot bruk av dashbordkameraer, og i Sveits og Tyskland frarådes bruk. I Sverige vil bruk av dashbordkamera i enkelte tilfeller komme i konflikt med lovverket.
I 2013 ble et meteorittnedslag i Russland dokumentert ved hjelp av flere dashbordkameraer.
Al Bundy

Al Bundy er en oppdiktet person fra den amerikanske fjernsynsserien Våre verste år/Bundy, spilt av Ed O'Neill. 
Han er gift med kona Peggy (Katey Sagal) og har barna Budrick "Bud" Franklin (David Faustino) og Kelly (Christina Applegate).
Al Bundy er en skoselger i butikken "Gary's Shoes & Accessories for Today's Woman" i "New Market Mall". Vanligvis går han i en blå skjorte og grå bukser. 
Han hater damer som plager han stort sett hele dagen, spesielt hans kone Peggy og overvektige damer i skobutikken, noe som bekreftes ved en av hans mest kjente åpningslinjer når han kommer inn døren: "a fat woman came into the shoe store...". Han hater også sin kones familie, og franskmenn. Det han hater mest er å ha sex med Peggy, men han har aldri bedratt henne. 
Han liker øl, å putte sin høyre hånd ned i bukselinningen og så se på sport på fjernsyn. Toalettbesøkene hans er som regel veldig lange, og han snakker ofte om hans livs høydepunkt, et high school amerikansk fotballmesterskap hvor han skåret fire touchdowns i løpet av en kamp. Hobbyen hans er bowling, han dusjer sjelden, lyver og nekter å gi noen en klem. Han spiser sjelden, siden hans kone stort sett ikke lager mat. Hvis han synes det er nødvendig gir han kjærestene til Kelly juling. Hans favorittblad er "Big'Uns".
Hvit Valgallianse

Hvit Valgallianse var et norsk politisk parti som ble stiftet i 1995 etter en sammenslåing av Stopp Innvandringen og Hjelp de fremmede hjem ellers mister vi landet vårt. Partilederen var Jack Erik Kjuus.
Partiet stilte til stortingsvalget i 1997 med lister i Oslo, Akershus og Buskerud. Partiet fikk til sammen 463 stemmer. Partiet gikk blant annet inn for å stoppe all innvandring og fjernadopsjon til Norge samt tilbakesending av alle innvandrere som var kommet til Norge etter 1975. For fjernkulturelle skulle dette gjelde fra 1960. Dersom dette ikke ville være mulig gikk partiet inn for sterilisering under tvang. Det samme gjaldt for innvandrere i parforhold med nordmenn. Ifølge partiet selv var dette for å bevare det norske folks etniske sammensetning.
På grunn av disse delene av partiprogrammet ble partileder Jack Erik Kjuus av Oslo byrett dømt til 60 dagers betinget fengsel og 20 000 kroner i bot for brudd på Almindelig borgerlig Straffelov § 135a, også kjent som rasismeparagrafen. Dommen ble anket til Høyesterett. I Høyesterett ble saken behandlet i plenum, noe som ikke hadde hendt på 27 år. Dommen fra byretten ble opprettholdt. Fem av dommerne gikk inn for frifinnelse, mens de resterende tolv stemte for opprettholdelse av dommen.
Som en protest mot dommen trakk partistyret seg kort tid etter. Jack Erik Kjuus trakk seg også ut av politikken. Mange av medlemmene gikk over i det nystartede partiet Nasjonalalliansen.
South Park (sesong 12)

Dette er en oversikt over South Park-episoder i sesong 12:

The China Probrem

Dette er episode 175 av tv-serien South Park. Denne episoden tar opp OL i Kina og voldtekten av Indiana Jones.
Cartman mener kineserne planlegger å ta over USA og overbeviser Butters til å hjelpe seg med å finne ut hva kinesernes plan er. I mellomtiden prøver Kyle Broflovski å komme over voldtekten av en nær venn av dem. I diverse flashbacks får man se hvordan George Lucas og Steven Spielberg voldtok Indiana Jones i Kingdom of the Crystal Skull. De oppsøker statsadvokatens kontor for å få gjennom en sak mot Spielberg og Lucas.
«Tirpitz» i Åsenfjorden

Militære installasjoner

Tyskerne begynte raskt å bygge militære installasjoner i og rundt Fættenfjorden, deriblant Steinvik lager (et ammunisjonslager), utkikksposter, ubåt-nett (for å hindre ubåter i å komme inn i fjorden), flynett (for å hindre lavtflyende bombefly i å komme seg gjennom dalene ved Vuddudalen og Langstein og inn til Fætten). Stengene hvor disse nettene hang ned fra på begge sidene av dalene er intakt flere steder. Tyskerne bygde også flere betonginstallasjoner på stedet hvor skipet skulle ligge. Flere skyteskår ble bygd langs Åsenfjorden, særlig på Skatval, og tyskerne anla et kanonfeste (med et tilhørende ammunisjonslager) ved Fløan. Kort sagt virket det for de allierte styrkene som nærmest umulig å angripe «Tirpitz», med tanke på all beskyttelsen skipet fikk fra disse installasjonene, i tillegg til all beskyttelsen selve skipets artilleri og panser gav.

Siste angrepsforsøk

De allierte flygerne hadde gitt opp håpet om å noensinne kunne senke «Tirpitz» fra luften, og operasjonslederne bestemte seg for å prøve å senke skipet med miniubåter (med to-manns besetning), kalt «Chariots». Disse miniubåtene var testet i England, og de var drevet av elektrisitet. Besetningen var ikledd dykkerdrakter slik at de kunne holde seg flere timer under vann. Miniubåtene var utstyrt med tidsinnstilte sprengladninger som kunne bli festet til skipsskroget ved hjelp av magneter. 
Leif Larsen («Shetlands-Larsen») ble utpekt som leder for transportoppdraget, og skulle smugle inn to slike ubåter med skøyten MK «Arthur». Skøyten stevnet ut fra Shetland den 29. oktober. De to miniubåtene ble oppbevart på dekk frem til man nærmet seg norskekysten, og ble så festet til skøyta under vann. Etter å ha kommet forbi en tysk kontroll ved innløpet til Trondheimsfjorden, slet miniubåtene seg på grunn av uvær. Forsøk på å dykke etter ubåtene var mislykkede, og hele operasjonen måtte avblåses.
Like etter forlot «Tirpitz» Fættenfjorden og fortsatte nordover. «Tirpitz» ble senket 12. november 1944 ved Håkøya utenfor Tromsø av britiske Avro Lancaster bombefly.
Pseudochrysops bornoi

Utseende

En knøttliten blåvinge (vingespenn ca. 17 millimeter) med korte stjerter på bakvingene. Hannens overside er mørkblå med svarte flekker, eller blå med brune kanter. Undersiden er lysgrå med tallrike, svarte flekker, og med en oransje flekk ved bakvingens bakhjørne.

Utbredelse

Arten er kjent fra Cuba, Haiti og Puerto Rico.
Basesett 2

Basesett 2 kalles også Force Protection (styrkebeskyttelse) og har ansvaret for å beskytte de andre avdelingene i Luftforsvaret.

Historie

Basesett 2 ble opprettet i 2002, og var først lokalisert i Bodin Leir i Bodø. Sommeren 2007 ble avdelingen flyttet til Rygge flystasjon, og ble organisert under Bakkeoperativ Skvadron i 137 Luftving.

Oppdrag

Når vakt- og sikringstroppene når operativ status, vil de tjene som NIS-tropp (Nasjonal Innsatsstyrke). Dette innebærer at de vernepliktige som utgjør troppene vil kunne bli sendt på skarpe oppdrag innenfor Norges grenser. Et eksempel på et slikt oppdrag kan være å holde vakthold ved en flystasjon under en stor internasjonal øvelse som Cold Response. Et annet eksempel er å utføre eskortetjeneste i sammenheng med besøk av utenlandske V.I.P o.l.
Konstantin Fehrenbach

Bakgrunn

Constantin (ellerr Konstantin) Fehrenbach var født i Wellendingen nær Bonndorf i Storhertugdømmet Baden som sønn av læreren Johann Georg Fehrenbach (1826–95) og hans hustru Rosina (1832-1900), født Gensecke.
Fra 1871 til 1878 studerte Fehrenbach teologi, med tanke på å bli katolsk prest, og deretter rettsvitenskap i Freiburg im Breisgau, og i 1882 begynte han å virke som jurist der. Han ble snart en vellukket kriminaljurist. 
I 1879 giftet han seg med Maria (1855-1921), født Hossner, i Freiburg. De fikk én datter.

Politiker

Konstantin Fehrenbach var årene 1885-87 og 1901-13 medlem av Badens annenkammer, og dets ordførende i 1907-09. Han ble i 1903 medlem av den tyske riksdagen ogh vant stor tillit. Fra juni 1918 var han riksdagens president og fra august 1917 også ordførende i dets hovedutskudd.

Rikskansler

Den 25. juni 1920, etter at Hermann Müllers sosialdemokratiske regjering hasde falt, ble Fehrenbach utsett til rikskansler i spissen for en sentrum-høyre-regjering, en koalisjon mellom det katolske partiet Zentrum, Deutsche Demokratische Partei (DDP) og det nasjonalliberale Deutsche Volkspartei (DVP). Hans forhold til sosialdemokratene under repubkliken var svært godt, og det muliggjorde hans regjering.
Under hans tid inntraff konferansene i Spa og i London. I Spa 5. til 16. juli 1920 var det første gang tyskerne fikk delta. I sin tale til ententen krevde han ay Det tyske rike i stedet for å redusere sine væpnede styrker til 100.000 mann (så i følge Versaillestrakteten) burde få beholde minst det dobbelte. Så kom konferansen i London (mars 1921); også der deltok Fehrenbach for å kjempe for tyske interesser. Fehrenbach protesterte med sin utenriksminister Walter Simons mot seiersmaktenes politikk, hvorpå de reagerte med å militært besette brohodene på høyre bredd av Rhinen. Han forsøkte uten hell å få USA til å engasjere seg som megler. 
Innen sosialpolitikken ble arbeidsløshetsstøtten forbedret under Fehrenbachs tid som kansler, med en økning fra november 1920 av maksimal støtte for ugifte menn over 21 år fra 7 til 10 Mark.
Regjeringen gikk av 4. mai 1921, etter mindre enn ett år, idet DVP hadde trukket tilbake sin støtte til regjeringens utenrikspolitikk som tok sikte på å samarbeide med de allierte i spørsmålet om krigserstatninger. Således kan man si at regjeringen avgikk grunnet erstatningskravene entente-maktene fremla i pakt med Versaillestraktaten.
Konstantin Fehrenbach ledet så det forretningsministerium som regjerte inntil den nye regjering under Joseph Wirth overtok 10. mai.

Senere år

Konstantin Fehrenbach forble politisk aktiv også etter sin kanslerperiode. Han ble sjokkert ac mordet på utenriksminister Walther Rathenau, og overtok i 1923 det stedfortredende lederskap av Verein zur Abwehr des Antisemitismus. som reaksjon på fememordene støttet han som overbevist demokrat grunnleggelsen av  Reichsbanner Schwarz-Rot-Gold i 1924.
Fehrenbach var dessuten leder for Det katolske sentrumspartiets riksdagsfraksjon fra 1923 til sin død i 1926.
Gåsegade

Gåsegade (tidligere også Gassegade) er en liten gate i Københavns Indre By, Vester Kvarter, som i den ene ende støter til Vandkunsten og Løngangstræde og i den annen ende til Farvergade, Kompagnistræde og Hestemøllestræde.

Gåseøl

Navnet kjennes fra 1689, men gikk før det under navnene Vandmøllestræde og Gravbrøndstræde. På midten av 1500-tallet lå her et bryggeri, grunnlagt av kong Christian III. Her fremstillet man en spesiell slags øl, hvis oppskrift stammet fra Goslar i Harzen, Tyskland, hvor Goseflodens vann ble benyttet til brygningen. Ølet kaltes Gosebier, og gaten tok – i  fordansket versjon – sitt navn heretter.
Inntil 1905, hvor den vestlige delen av gaten ble revet ned, var området sammen med Farvergade et beryktet sentrum for prostitusjon. På adressen Gåsegade 2 / Farvergade 15 / Vandkunsten 12 / Løngangsstræde 16 oppførte arkitektene Rogert C. Møller og Valdemar Dan i to omganger omkring århundreskiftet 1900, eiendommen Kronborg.
Kariåsen

Kariåsen er en ås på Huseby i Sandefjord. Kariåsen er også det populære navnet for Vesterøya Idrettspark, som er idrettsanlegget til Sandar Idrettslag.
Sandar Idrettslag har i mange år hatt sitt idrettsanlegg på Kariåsen. Tidligere hadde Sandar sitt anlegg på Framnes. Sandar planlegger en ny hall på Kariåsen som skal stå ferdig i løpet av 2017.
Siden 1981 har Kariåsen Ungdomsklubb vært aktive. Ungdomsklubben arrangerer blant annet diskotek.
Hver høst arrangeres Sandarcupen på Kariåsen. Sandarcupen har blitt arrangert siden 1979, den gang under navnet Bivacupen.
På Kariåsen er det også en lysløype som benyttes mye både sommer og vinter.
Klubbeelvelibelle

Utbredelse

Klubbeelvelibelle er utbredt i nordlige Europa og deler av det nordlige Asia. Finnes på egnede steder i det sydlige Danmark, Sverige og Finland. I sørøstlige Norge, øst for Oslofjorden.

Utseende

Kjønnene er ganske like. Hunnen skiller seg fra hannen på bakkroppens siste ledd (anal-vedhenget) og ikke på forskjeller i fargene. Kroppen har tegninger eller mønster i gult og svart. 
Vingene holdes i en rett vinkel ut fra kroppen i hvile. Vingespennet er mellom 60 og 70 millimeter.

Levevis

Nymfen lever for det meste nedgravd på sandbunnen av mindre lagtsomtflytende elver eller vann med noe bevegelse. Nymfen er aktiv om natten.  
Eggene legges i vann. Utviklingen tar 2 år. Nymfen overvintrer. De voksne (imago) libellene finnes vanligvis ikke langt fra stedet der de levde som nymfe.
Flygetiden er fra mai til august.
Klubbeelvelibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte libellen blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Lucanus (Pseudolucanus) imitator

Kjennetegn

En stor (hannen 30-45 millimeter), blankt svart hjortebille. Hannens kjever er noe forstørrede, sigdformede med en tann på innersiden nær spissen. De knebøyde antennene har vanligvis en fire-leddet vifte. På beina er leggene rødlige.

Utbredelse

Arten er utbredt i Tibet.
Delirion

Delirion er et power metal-band fra Alicante i Spania. Bandet ble startet i 2003 og har gitt ut én demo (2005) og to album.
Norgesmesterskapet i håndball for menn

Norgesmesterskapet i håndball for menn er et årlig norgesmesterskap i herrehåndball i Norge. Finalen har siden 1991 blitt avholdt i Oslo Spektrum i slutten av desember, med unntak av 2015-finalen som ble spilt i Nadderud Arena.
Fire høytider

Handling og episodeoversikt

Episode 1: (Dåpen) Johannes skal bli prest og studerer på menighetsfakultetet. Han møter jusstudenten Hanne som han forelsker seg hodestups i, og de innleder et forhold. Men Johannes setter så strenge krav til seg selv som kristen, at alt settes på spissen, både for ham selv og for menneskene rundt ham. I noen av rollene: Erik Ulfsby, Ane Dahl Torp, Linn Skåber og Jan Ø. Wiig.
Episode 2: (Konfirmasjonen) Vibeke går til konfirmasjonsundervisning hos presten Jacob Åsland og er en glad og engasjert jente. Hun oppdager at foreldrene er utro og opplever at det ikke finnes noe eller noen man kan stole på. Hun forsøker å rømme fra foreldrenes svik, og den eneste som kan nå fram til henne er presten Jacob. I noen av rollene: Petronella Barker, Kim Haugen, Julie Mowinckel, Svein Tindberg og Jan Ø. Wiig.
Episode 3: (Bryllupet) Tom Åsland studerer biokjemi og samarbeider på hovedoppgaven med Samira, en jente fra Irak. Både hun og broren Ohmar er oppvokst i Norge og godt integrerte i samfunnet. Når vennskapet mellom Tom og Samira utvikler seg til noe mer, opplever de hvilke vanskeligheter annengenerasjons innvandrere kan komme opp i. I noen av rollene: Mads Ousdal, Susan Badrkhan, Benaissa Ahssain, Samir Ibrahim Sedan, Nama Alward, Jan Ø. Wiig og Birgitte Victoria Svendsen.
Episode 4: (Begravelsen – del 1) Gro Åsland arbeider som dommer og skal snart føde Åge Åslands yngste barnebarn. Når de siste timene gjenstår før overgangen til det tredje årtusen er det bare lykke i familien Åsland. Men skjebnen slår kompromissløst til. Åges danske svigerinne Kristine dukker plutselig opp etter flere tiår med uvennskap. Gro blir stående sentralt i Åges vanskelige, men nødvendige konfrontasjon med fortiden. I noen av rollene: Alf Nordvang, Agnete Haaland, Jan Ø. Wiig, Svein Tindberg, Ghita Nørby, Birgitte Victoria Svendsen, Marianne Krogh og Paul Ottar Haga.
Episode 5: (Begravelsen – del 2) Gro Åsland arbeider som dommer og skal snart føde Åge Åslands yngste barnebarn. Når de siste timene gjenstår før overgangen til det tredje årtusen er det bare lykke i familien Åsland. Men skjebnen slår kompromissløst til. Åges danske svigerinne Kristine dukker plutselig opp etter flere tiår med uvennskap. Gro blir stående sentralt i Åges vanskelige, men nødvendige konfrontasjon med fortiden. I noen av rollene: Alf Nordvang, Agnete Haaland, Jan Ø. Wiig, Svein Tindberg, Ghita Nørby, Birgitte Victoria Svendsen, Marianne Krogh og Paul Ottar Haga.
2007 NBA-draftet

2007 NBA-draftet var NBAs årlige draftbegivenhet i 2007 som fant sted i Madison Square Garden i New York den 28. juni.

Valgene

Draftet ble delt opp i to runder der de 30 NBA-lagene i prinsippet skulle velge spiller etter tur, men noen av klubbene har byttet rettighetene til disse trekkene mot spillere eller penger tidligere i sesongen slik at andre klubber trekker deres trekk til sitt eget lag.
Umeå IK

Kvinnefotball

Det har lenge vært spilt kvinnefotball i Umeå. Allerede på 1930-tallet ble det organisert en liga i området. Det var imidlertid liten aktivitet før de to klubbene Umeå IK og Umeå Södra FF dannet lag på tidlig 80-tall. Umeå IK startet et seniorlag i 1984. Laget brukte tolv sesonger på å komme seg opp i seriesystemet, der det debuterte i 1996-sesongen. Det endte med nedrykk, men Umeå gikk rett opp igjen.

Damallsvenskan

Siden 1998 har Umeå vært i den øverste divisjonen, og fotballaget har siden vært klubbens flaggskip. Satsingen begynte umiddelbart med aggressiv sponsorjakt, hardere treningsøkter og anskaffing av kjente spillere. Først ut var den lokale spilleren Hanna Ljungberg. Etter hvert ble Umeå Damallsvenskans beste lag. Laget vant serien for første gang i 2000 og fulgte opp med the double i de to neste sesongene. Etter et lite opphold på to sesonger, der Djurgården/Älvsjö vant serien, vant Umeå serien fire sesonger på rad (2005-2008), før de måtte gi tapt mot Linköpings FC. En av hovedårsakene til suksessen var anskaffingen av Marta Vieira da Silva, en på den tiden svært lovende 18-åring, etter sesongslutt 2004. Anskaffelsen av Marta ga Umeå oppmerksomhet i media både i Sverige og i resten av verden og sterkt økte tilskuerantall. Også Lise Klaveness spilte på Umeå i to sesonger (2006 og 2007). Flere andre storspillere ble trukket inn i klubben.
Imidlertid har det kostet. Umeå IK har store problemer med økonomien, og har trimmet stall og styre for å få virksomheten til å gå rundt. Det var i 2010 fare for at storlaget ikke fikk fornyet lisens for Damallsvenskan på grunn av sin store gjeld. Imidlertid lyktes Umeå, men samtidig mistet laget mange stjerner til WPS. Vieira da Silva dro i  januar 2009 til Los Angeles Sol, og Ramona Bachmann dro til Atlanta Beat. Flere andre stjerner dro også, og i Damallsvenskan 2010 ble Umeå en middelhavsseiler.

Mesterligaen i fotball for kvinner

Allerede før Vieira da Silva kom var Umeå å regne med i det europeiske toppsjiktet. Umeå kom til finalen i den første UEFA Women's Cup i 2002, der de tapte for Frankfurt. Anført av en rekke landslagsspillere, inkludert finske Laura Kalmari, vant Umeå UEFA Women's Cup 2003 ved å slå Fortuna Hjørring i finalen. Året etter vant Umeå finalen ved å ta hevn over 1. FFC Frankfurt. Umeå er det eneste laget som har slått Frankfurt i finalen hittil. Ettersom Umeå ikke vant serien i 2003 og 2004, ble det først i 06/07-sesongen at de ble med igjen. Det endte med finale både i 2007 og sesongen etter, men begge kampene endte med tap. I 08/09-sesongen kom Umeå til semifinalen, der de ble slått ut av Zvezda 2005 Perm. I Mesterligaen i fotball for kvinner 2009/2010 kom Umeå til semifinalen igjen, der det var Lyon som slo Umeå knepent. I neste mesterligasesong ble Umeå noe overraskende slått ut i kvalifiseringen av Apollon Limassol fra Kypros.
Skifertak

Skifertak er en gammel og god måte å tekke tak på, og har lang holdarhet. Gode skifertak vil derfor kunne ligge i mer enn hundre år med et minimum av ettersyn.
Wahlenbergfjorden

Wahlenbergfjorden er en fjord på sørvestsiden av Nordaustlandet på Svalbard, mellom Gustav V Land (Vestfonna) og Gustav Adolf Land (Sørfonna). Wahlenbergfjorden munner ut i Hinlopenstretet som ligger mellom Nordaustlandet og Spitsbergen. Den er oppkalt etter den svenske botanikaren Göran Wahlenberg.
Fjorden er 58 kilometer lang, og dermed den lengste fjorden på Nordaustøandet og den femte lengste fjorden på Svalbard. På sørsida av fjorden går fjordarmen Palanderbukta sørvestover.
Fjorden inngår i Nordaust-Svalbard naturreservat.
Bushflyvning

Bushflyvning er en betegnelse på flyvning med små transportfly til fjerne, gjerne ugjestmilde steder på kloden uten noen form for infrastruktur, og for eksempel strender, små elver og skogsbilveger blir brukt som rullebane. Bushflyvning som vi kjenner det i dag oppstod i det nordlige Canada og Alaska.